title: 2005/548/ES: Sklep Evropskega parlamenta z dne 12. aprila 2005 o razrešnici direktorju Evropskega centra za spremljanje rasizma in ksenofobije glede izvrševanja proračuna za proračunsko leto 2003

text:
               27.7.2005

               SL

               Uradni list Evropske unije

               L 196/126

      SKLEP EVROPSKEGA PARLAMENTA

   z dne 12. aprila 2005
   o razrešnici direktorju Evropskega centra za spremljanje rasizma in ksenofobije glede izvrševanja proračuna za proračunsko leto 2003
   (2005/548/ES)
   EVROPSKI PARLAMENT,
   ob upoštevanju poročila Računskega sodišča o letnih računovodskih izkazih Evropskega centra za spremljanje in nadzorovanje rasizma in ksenofobije za proračunsko leto 2003, skupaj z odgovori Centra (1),
   ob upoštevanju priporočila Sveta z dne 8. marca 2005 (6861/2005 – C6-0067/2005),
   ob upoštevanju Pogodbe ES, zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe, in Uredbe Sveta (ES) št. 1652/2003 z dne 18. junija 2003 o spremembi Uredbe (ES) št. 1035/97 o ustanovitvi Evropskega centra za spremljanje rasizma in ksenofobije (3), zlasti člena 12a Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
   ob upoštevanju členov 70 in 71 ter Priloge V k svojemu Poslovniku,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0074/2005),

               1.

               podeli direktorju Evropskega centra za spremljanje in nadzorovanje rasizma in ksenofobije razrešnico glede izvrševanja proračuna za proračunsko leto 2003;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Evropskega centra za spremljanje in nadzorovanje rasizma in ksenofobije, Svetu, Komisiji in Računskemu sodišču ter ju objavi v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 324, 30.12.2004, str. 91.

      (2)  UL L 248, 16.9.2002, str. 1.

      (3)  UL L 245, 29.9.2003, str. 33.

      (4)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      o pripombah, ki spremljajo sklep o razrešnici direktorju Evropskega centra za spremljanje rasizma in ksenofobije glede izvrševanja proračuna za proračunsko leto 2003
      EVROPSKI PARLAMENT,
      ob upoštevanju poročila Računskega sodišča o letnih računovodskih izkazih Evropskega centra za spremljanje rasizma in ksenofobije za proračunsko leto 2003, skupaj z odgovori Centra (1),
      ob upoštevanju priporočila Sveta z dne 8. marca 2005 (6861/2005 – C6-0067/2005),
      ob upoštevanju Pogodbe ES, zlasti člena 276 Pogodbe,
      ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe, in Uredbe Sveta (ES) št. 1652/2003 z dne 18. junija 2003 o spremembi Uredbe (ES) št. 1035/97 o ustanovitvi Evropskega centra za spremljanje rasizma in ksenofobije (3), zlasti člena 12a Uredbe,
      ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
      ob upoštevanju členov 70 in 71 ter Priloge V k svojemu Poslovniku,
      ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0074/2005),

                  A.

                  ker je Evropsko računsko sodišče v zgoraj omenjenem posebnem poročilu navedlo, da je prejelo zadostno zagotovilo o zanesljivosti letnih poslovnih knjig za proračunsko leto, ki se je končalo 31. decembra 2003, ter o zakonitosti in pravilnosti poslovnih dogodkov v celoti,

                  B.

                  ker je 21. aprila 2004 Evropski parlament podelil razrešnico (5) direktorju Evropskega centra za spremljanje rasizma in ksenofobije (Center) v zvezi z izvajanjem proračuna za proračunsko leto 2002 in je v resoluciji, ki spremlja sklep Evropskega parlamenta o razrešnici, med drugim:

                              —

                              pozval Center, da še naprej zmanjšuje prenose in spremlja prihodke s pravočasnim izdajanjem potrebnih nalogov za izterjavo,

                              —

                              izrazil zaskrbljenost zaradi težav v zvezi z denarnim tokom, ki so se pojavile kot posledica zamud v zvezi s plačilom obrokov subvencije Skupnosti s strani Komisije ter pozval Komisijo in Center k izboljšanju usklajevanja, tako da se izogne ponovnemu pojavljanju podobnih razmer,

                              —

                              pozval Center, da si še naprej prizadeva za povečanje notranjega nadzora in zagotovitev skladnosti s Finančno uredbo, da se izboljša upravljanje pogodb in okrepi spremljanje in ocenjevanje kakovosti dela, ki ga opravijo nacionalne kontaktne točke mreže RAXEN;

            1.   upošteva naslednje podatke za poslovne knjige Evropskega centra za spremljanje rasizma in ksenofobije za proračunski leti 2003 in 2002;
      Izkaz prihodkov in odhodkov za proračunski leti 2003 in 2002

                  (in EUR 1000)

                  2003

                  2002

                  Revenue

                  Community subsidies

                  7 318

                  4 320

                  Other revenue

                  374

                  Financial revenue

                  21

                  43

                  Phare revenue

                  676

                  Total revenue (a)

                  8 389

                  4 363

                  Expenditure

                  Staff — Title I of the budget

                  Payments

                  2 618

                  2 416

                  Appropriations carried over

                  64

                  187

                  Administration — Title II of the budget

                  Payments

                  412

                  377

                  Appropriations carried over

                  51

                  60

                  Operating activities — Title III of the budget

                  Payments

                  1 678

                  1 686

                  Appropriations carried over

                  1 162

                  1 234

                  Phare expenditure

                  Payments

                  377

                  Appropriations carried over

                  694

                  Total expenditure (b)

                  7 055

                  5 960

                  Outturn for the financial year (a – b)

                  1 334

                  – 1 597

                  Balance carried over from the previous financial year

                  – 1 579

                  – 8

                  Appropriations carried over, cancelled

                  301

                  52

                  Appropriations for re-use from the previous financial year, not used

                  38

                  151

                  Exchange rate differences

                  5

                  2

                  Amounts refunded to the Commission

                  – 179

                  Balance for the financial year

                  98

                  – 1 579

                     NB: Totals may include differences due to rounding.

                     Source: Data supplied by the Centre. These tables summarise the data supplied by the Centre in its own accounts.

            2.   pozdravlja rezultate Centra pri zmanjšanju prenosov operativnih proračunskih sredstev; poziva Center, da si še naprej prizadeva za nadaljnje zmanjševanje prenosov; od Centra pričakuje, da bo navedel, katere od njegovih dejavnosti bi se lahko financirale iz diferenciranih proračunskih sredstev, da bi se tako omogočilo nadaljnje zmanjšanje prenosov;
      3.   od Centra pričakuje, da bo, v skladu z ugotovitvijo Evropskega računskega sodišča v svojem splošnem proračunu ustrezno predstavil vse subvencije Skupnosti, ki jih je prejel in s katerimi je upravljal v zvezi z zunanjimi programi (subvencije Phare), pa tudi druge vire dohodkov, da se predstavi resničen splošni proračun;
      4.   poziva Center, da ravna v skladu s priporočilom Evropskega računskega sodišča o oblikovanju učinkovitega sistema za upravljanje s prihodki, ki jih je treba zbrati, in njihovo spremljanje, kar mora omogočiti pravočasno izdajo nalogov za izterjavo;
      5.   pričakuje, da bo Center izboljšal upravljanje pogodb, da se zagotovi skladnost z določbami Finančne uredbe; poziva Center, da od zdaj naprej natančno spremlja izvajanje pogodb, tako da bi zagotovil boljši nadzor kakovosti opravljenega dela;
      6.   pozdravlja rešitev v zvezi s splošno zahtevo o javni objavi poročila o rasizmu za leto 2003 in spodbuja Center, da izboljša pripravljalna dela za to vrsto poročil v prihodnosti;
      7.   upošteva in obžaluje odsotnost načrta enakosti in od Centra pričakuje, da v kratkem oblikuje načrt in postane delodajalec enakih možnosti; od Centra ne pričakuje le obravnavanja vprašanj v zvezi z enakostjo na ravni zaposlovanja, temveč tudi proaktivno in dolgoročno izhodišče za spodbujanje enakosti spolov;
      8.   pozdravlja načrt o presoji raznolikosti in pozdravlja dejstvo, da ima Center med zaposlenimi predstavnike manjšin na vseh ravneh; pričakuje, da bo Center bistveno povečal delež žensk, zaposlenih na višjih položajih;
      9.   pozdravlja komunikacijsko strategijo Centra, vendar upa, da bo prišlo do nadaljnjih ukrepov za razvoj in okrepitev te strategije na področju obveščanja državljanov in sporazumevanja z njimi, na katerem mora veljati, da ima Evropski center za spremljanje rasizma in ksenofobije zlasti pomembno vlogo pri dvigovanju ozaveščenosti ter v boju proti rasizmu in ksenofobiji;
      Splošne točke, naslovljene na Komisijo in agencije

                  10.

                  ponovno opozarja na stališče, da je, medtem ko je podpiral napore Komisije za oblikovanje omejenega števila modelov, vsaj za prihodnje „nadzorne“ agencije, zavzel stališče, da struktura sedanjih in prihodnjih agencij zasluži temeljito obravnavo na medinstitucionalni ravni; prav tako poudarja, da mora medinstitucionalni sporazum, preden Komisija določi okvirne pogoje za uporabo nadzornih agencij, pojasniti splošne smernice; to se mora zgoditi pred oblikovanjem usklajenega okvira za strukturo agencij;

                  11.

                  upošteva stališče Komisije (6) v zvezi s prenašanjem odgovornosti za izvajanje nalog na organe, vključno z agencijami, razen glavne uprave Komisije; zavzema stališče, da to ni odgovor na poziv Parlamenta k temeljiti obravnavi strukture obstoječih agencij na medinstitucionalni ravni; zato poziva Komisijo, da zagotovi pojasnila o tej točki in o prihodnjem celotnem medinstitucionalnem sporazumu v zvezi z novimi sporazumi, ki se oblikujejo v finančnem načrtu ali vzporedno z njim (7);

                  12.

                  poziva Komisijo k srednjeročni organizaciji in izvajanju, npr. v standardnem triletnem obdobju, prečne analize ocenjevanj, izvajanih v posameznih agencijah, da se:

                              (a)

                              dosežejo zaključki v zvezi s skladnostjo dejavnosti agencije s politiko EU na splošno in v zvezi s sinergijami, ki obstajajo ali se bodo razvile med agencijami in službami Komisije, ter v zvezi z izogibanjem njihovemu prekrivanju;

                              (b)

                              predloži oceno širše evropske dodane vrednosti storitev agencij na njihovem področju dejavnosti ter o ustreznosti, učinkovitosti in uspešnosti modela agencije pri izvajanju politike EU ali prispevanju k njej;

                              (c)

                              določi in poveča vpliv dejavnosti agencij glede na bližino, dostopnost in preglednost EU njenim državljanom;

                  13.

                  pričakuje, da bo celotna analiza na voljo do konca leta 2005, tako da bo zajemala triletno obdobje od uvedbe nove Finančne uredbe in posledičnega novega okvira v sistemu agencij;

                  14.

                  poziva agencije k dejavni udeležbi v takšnem postopku in k sodelovanju s Komisijo, z zagotavljanjem potrebnega prispevka v zvezi z zadevami, ki so po njihovem mnenju pomembne za njihovo delovanje, vlogo, pristojnost in potrebe, pa tudi z zadevami, ki bi lahko pomagale izboljšati celoten postopek razrešnice, za prispevanje k uspehu takšnega postopka ter povečanju odgovornosti in preglednosti agencij; poziva agencije, da predstavijo takšen prispevek tudi svojim pristojnim odborom;

                  15.

                  poziva Komisijo, vzporedno s tem izvajanjem, da najpozneje do konca leta 2005 predstavi predloge za spremembe v obstoječih ustanovnih aktih agencij, med drugim za najboljši odnos z agencijami; cilj takšnih predlogov mora biti:

                              (a)

                              izboljšanje sporazumevanja med Komisijo in agencijami;

                              (b)

                              vzpostavitev ali širitev sodelovanja pri določanju potreb in ciljev, storitev in strategije za njihovo dosego ter pri določanju standardov za spremljanje in ocenjevanje;

                              (c)

                              izboljšanje dopolnjujoče dejavnosti, boljša organizacija potrebnih virov in njihove učinkovite zmogljivosti doseganja rezultatov, ter oblikovanje komunikacijske strategije za razširjanje teh rezultatov;

                  16.

                  poudarja, da mora Komisija pred sprejemom katerega koli sklepa za predlog ustanovitve nove agencije izvesti strogo oceno potrebe in dodane vrednosti funkcije te agencije, ob upoštevanju obstoječih struktur, načela subsidiarnosti, proračunske strogosti in poenostavitve postopkov;

                  17.

                  pričakuje od Komisije, da hitro predstavi smernice v zvezi s politiko zaposlenih v agencijah, ki jih je Parlament zahteval od Komisije pred koncem proračunskega postopka za leto 2005;

            Splošne točke, naslovljene na agencije

                  18.

                  pričakuje, da bo od zdaj naprej, od vsake agencije, prejel poročilo, ki povzema podatke o revizijah notranjega revizorja, priporočilih in posledičnih ukrepih v skladu s členom 72(5) Uredbe (ES, Euratom) št. 2343/2002;

                  19.

                  poziva agencije, da se še naprej trudijo pravilno uporabljati kadrovske predpise in pravila, ki veljajo za druge uslužbence v zvezi z njihovimi zaposlenimi (postopki zaposlovanja in pomembne sprejete odločitve, osebne mape, izračun osebnih prejemkov in druge pravice, politika pospeševanja, odstotek prostih delovnih mest, norme spoštovanja enakosti spolov itd.);

                  20.

                  upošteva, da ustrezni delež zaposlenih moških in žensk v celotni sestavi uslužbencev agencij, na splošno, kaže na obstoj neravnovesja med moškimi in ženskami; obžaluje, da so moški ena tretjina zaposlenih in tudi v večjem številu zasedajo višje položaje, medtem ko ženske splošno v večjem številu zasedajo nižje položaje; pričakuje, da bodo agencije sprejele takojšnje in učinkovite ukrepe za izboljšanje teh razmer;

                  21.

                  poziva agencije, da zagotovijo, da so vse ustrezne določbe Direktive 2002/73/ES Evropskega parlamenta in Sveta z dne 23. septembra 2002 o spremembi Direktive Sveta 76/207/EGS o uresničevanju načela enake obravnave moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (8) uvedene v njihovo kadrovsko politiko;

                  22.

                  pričakuje, da bodo agencije kot odgovor na pomembne ugotovitve Evropskega računskega sodišča ravnale v skladu s proračunskimi načeli iz Finančne uredbe, še zlasti z načeli enotnosti in točnosti; poziva agencije, ki tega še niso storile, da izpolnijo zahteve Finančne uredbe v zvezi z računovodstvom in da še naprej krepijo svoje postopke v zvezi z notranjim vodenjem in nadzorom za povečanje odgovornosti, preglednosti in evropske dodane vrednosti;

                  23.

                  spodbuja agencije, zlasti tiste, katerih dejavnosti imajo skupne točke z dejavnostmi ali nalogami drugih agencij, da okrepijo svoje sodelovanje in tako odprejo možnosti za razvoj sinergij; poziva jih, da formalizirajo, kjer je primerno, takšno sodelovanje s posebnimi sporazumi (skupne izjave, memorandumi o soglasju, odločitve o skupnem načrtovanju in dejavnosti/programi, ki so dopolnilne lastnosti), tako da preprečijo podvajanje dela, zagotovijo, da se vsaka storitev agencije jasno opredeli in da rezultat skupnih naporov poveča dodano vrednost in vpliv njihovega dela do skrajnosti; pričakuje, da bo o tej zadevi redno obveščen;

                  24.

                  poziva agencije, da namenijo posebno pozornost postopkom oddaje in upravljanja javnih naročil; poziva jih, da sprejmejo ustrezne ukrepe v zvezi z upravnimi strukturami, zato da se okrepijo njihovi postopki, sredstva in upravljanje sredstev ter upravljanje notranjega nadzora; zavzema stališče, da takšni ukrepi lahko vključujejo, kjer je potrebno ali izvedljivo, vzpostavitev posebnih enot, ki so pooblaščene za svetovanje, na osnovi analiz tveganja, kako najbolje pripraviti postopke oddajanja javnih naročil, zagotoviti spremljanje in nadaljevati ukrepanje, v skladu z zahtevami; v zvezi s to zadevo poziva Komisijo in Evropsko računsko sodišče, da okrepita sodelovanje z agencijami;

                  25.

                  upošteva težave, ki so jih omenili nekateri direktorji v zvezi z usklajenostjo agencij s koledarjem in roki za poročanje, kot so določeni v Finančni uredbi; poziva direktorje agencij, da z vidika prihodnjega pregleda Finančne uredbe, ki se bo izvajal leta 2005, obvestijo njegova Odbora za proračun in proračunski nadzor o težavah, ki so se do zdaj pojavile, tako da se lahko te upoštevajo v okviru pregleda; pričakuje, da bodo direktorji predstavili posebne predloge za drugačne dogovore v zvezi z roki, ki lahko najbolj ustrezajo njihovim zahtevam delovanja, medtem ko upoštevajo obveznosti poročanja agencij, kot je določeno v Finančni uredbi;

                  26.

                  upošteva pozitiven odziv direktorjev agencij na poziv odbora Parlamenta, odgovornega za pripravo razrešnice, za oblikovanje bolj natančnih komunikacijskih sistemov, še zlasti v zvezi s prenosom dokumentov v zvezi z obveznostmi poročanja agencij s strani le teh temu odboru; zavzema stališče, da bo boljša organizacija takšnega sporazumevanja okrepila njegovo sodelovanje z agencijami in izboljšala demokratičen nadzor;

                  27.

                  poziva direktorje agencij, da od zdaj naprej k svojemu letnemu poročilu o delu, ki je predloženo skupaj s finančnimi in poslovodnimi podatki, priložijo izjavo o zanesljivosti v zvezi z zakonitostjo in pravilnostjo postopkov, podobno izjavam, ki jih podpišejo generalni direktorji Komisije;

                  28.

                  poziva agencije, da oblikujejo obsežno komunikacijsko strategijo za obravnavo potrebe po dostopu splošne javnosti do rezultatov njihovega dela, v ustrezni obliki, poleg predložitve teh rezultatov ustanovam, pristojnim službam držav članic, strokovnjakom, partnerjem in posebnim upravičencem; poziva agencije, da z vidika razvoja takšne strategije okrepijo svoje sodelovanje in si izmenjajo podatke o najboljši praksi za dosego tega cilja; pričakuje, da bodo agencije pravilno obveščale njegove pristojne organe o napredku oblikovanja takšne strategije, pred naslednjim postopkom podeljevanja razrešnice, da se zagotovi učinkovito in pravočasno spremljanje njihovih dejavnosti;

            Splošne točke, naslovljene na Evropsko računsko sodišče in agencije

                  29.

                  pozdravlja pobudo Evropskega računskega sodišča, da doda tabelo k posebnim poročilom o agencijah, ki je povzetek podatkov o pristojnostih, vodenju, razpoložljivih virih in izdelkih/storitvah posamezne agencije; zavzema stališče, da to izboljša jasnost in preglednost dela teh organov Skupnosti, medtem ko zagotavlja uporabne osnove za primerjavo, kjer je primerno, za pomoč pri vzpostavitvi usklajenega okvira za agencije, h kateremu je pozval Parlament;

                  30.

                  poziva Evropsko računsko sodišče in agencije h okrepitvi njihovega sodelovanja, da se izboljšajo postopki in tehnična sredstva za izboljšanje preudarnega upravljanja vseh proračunskih in finančnih vprašanj, za oblikovanje metodologije, ki oblikuje podlago za pozitivno razrešnico za proračun od začetka postopka; pričakuje, da bo redno obveščen o napredku in izvajanju najboljših praks;

                  31.

                  poziva Evropsko računsko sodišče in agencije, da pred končnim poročilom Evropskega računskega sodišča o razrešnici izboljšajo preglednost v kontradiktornem postopku, tako da se izognejo kakršnemu koli nasprotovanju ali dvoumnosti, ki bi lahko ogrozila verodostojnost celotnega izvajanja; v zvezi s tem poziva Evropsko računsko sodišče in Komisijo, da predlagata izvedljiv način posodabljanja podatkov o izboljšavah in/ali težavah, ki so se pojavile od prve razprave o pripravljalnem poročilu Evropskega računskega sodišča do odločitve, ali naj se podeli razrešnica, da se prikaže najbolj pravilna slika položaja agencij.

         (1)  UL C 324, 30.12.2004, str. 91.

         (2)  UL L 248, 16.9.2002, str. 1.

         (3)  UL L 245, 29.9.2003, str. 33.

         (4)  UL L 357, 31.12.2002, str. 72.

         (5)  UL L 330, 4.11.2004, str. 66.

         (6)  Kot je določeno v Prilogi 1 k Sporočilu Komisije Svetu in Evropskemu parlamentu „Gradimo našo skupno prihodnost, Politični izzivi in proračunska sredstva razširjene Unije za obdobje 2007–2013“ (COM(2004) 0101, str. 38).

         (7)  Glej Prilogo k Poročilu Komisije o nadaljnjem izvajanju glede razrešnic 2002 (COM(2004) 0648, str. 108).

         (8)  UL L 269, 5.10.2002, str. 15.


title: Sklep Evropskega parlamenta (EU) 2016/1567 z dne 28. aprila 2016 o razrešnici glede izvrševanja proračuna Eurojusta za proračunsko leto 2014

text:
               14.9.2016

               SL

               Uradni list Evropske unije

               L 246/355

         SKLEP EVROPSKEGA PARLAMENTA (EU) 2016/1567
   z dne 28. aprila 2016
   o razrešnici glede izvrševanja proračuna Eurojusta za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Eurojusta za proračunsko leto 2014,

               —

               ob upoštevanju poročila Računskega sodišča o zaključnem računu Eurojusta za proračunsko leto 2014 z odgovorom Eurojusta (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice eurojustu glede izvrševanja proračuna za proračunsko leto 2014 (05584/2016 – C8-0070/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0099/2016),

               1.

               podeli razrešnico upravnemu direktorju Eurojusta glede izvrševanja proračuna Eurojusta za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 315.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Evropskega parlamenta (EU) 2016/1588 z dne 28. aprila 2016 o razrešnici glede izvrševanja proračuna Skupnega podjetja za gorivne celice in vodik za proračunsko leto 2014

text:
               14.9.2016

               SL

               Uradni list Evropske unije

               L 246/404

         SKLEP EVROPSKEGA PARLAMENTA (EU) 2016/1588
   z dne 28. aprila 2016
   o razrešnici glede izvrševanja proračuna Skupnega podjetja za gorivne celice in vodik za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Skupnega podjetja za gorivne celice in vodik za proračunsko leto 2014,

               —

               ob upoštevanju poročila Računskega sodišča o zaključnem računu Skupnega podjetja za gorivne celice in vodik za proračunsko leto 2014 z odgovorom Skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice skupnemu podjetju glede izvrševanja proračuna za proračunsko leto 2014 (05587/2016 – C8-0057/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (4),

               —

               ob upoštevanju Uredbe Sveta (EU) št. 559/2014 z dne 6. maja 2014 o Skupnem podjetju za gorivne celice in vodik 2 (5), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (7),

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0083/2016),

               1.

               podeli razrešnico izvršnemu direktorju Skupnega podjetja za gorivne celice in vodik 2 glede izvrševanja proračuna Skupnega podjetja za gorivne celice in vodik za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za gorivne celice in vodik 2, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 422, 17.12.2015, str. 51.

      (2)  UL C 422, 17.12.2015, str. 53.

      (3)  UL L 298, 26.10.2012, str. 1.

      (4)  UL L 153, 12.6.2008, str. 1.

      (5)  UL L 169, 7.6.2014, str. 108.

      (6)  UL L 357, 31.12.2002, str. 72.

      (7)  UL L 38, 7.2.2014, str. 2.


title: Sklep Evropskega parlamenta (EU) 2016/1579 z dne 28. aprila 2016 o razrešnici glede izvrševanja proračuna Agencije za evropski GNSS za proračunsko leto 2014

text:
               14.9.2016

               SL

               Uradni list Evropske unije

               L 246/383

         SKLEP EVROPSKEGA PARLAMENTA (EU) 2016/1579
   z dne 28. aprila 2016
   o razrešnici glede izvrševanja proračuna Agencije za evropski GNSS za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Agencije za evropski GNSS za proračunsko leto 2014,

               —

               ob upoštevanju poročila Računskega sodišča o zaključnem računu Agencije za evropski GNSS za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0080/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS, razveljavitvi Uredbe Sveta (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema in spremembah Uredbe (ES) št. 683/2008 Evropskega parlamenta in Sveta (4), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0112/2016),

               1.

               podeli razrešnico izvršnemu direktorju Agencije za evropski GNSS glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Agencije za evropski GNSS, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 353.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 276, 20.10.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2012/620/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za varnost hrane za proračunsko leto 2010

text:
               17.10.2012

               SL

               Uradni list Evropske unije

               L 286/367

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za varnost hrane za proračunsko leto 2010
   (2012/620/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za varnost hrane za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta (3) o ustanovitvi Evropske agencije za varnost hrane, zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0106/2012),

               1.

               odloži sklep o podelitvi razrešnice izvršni direktorici Evropske agencije za varnost hrane glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 106.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Evropska agencija za varnost hrane

               2006

               2007

               2008

               2009

               Uspešnost

               Ni ocenjevanja tveganja in opredeljenih ustreznih kazalnikov uspešnosti niti dokumentiranih sistemov in postopkov notranje kontrole, ki urejajo njene dejavnosti

               —

               Agencijo je pozval, naj določi cilje SMART in kazalnike RACER, ter oblikuje Ganttov diagram→ spodbujanje pristopa, usmerjenega k rezultatom

                           —

                           Agenciji je svetoval, naj izboljša načrtovanje in spremljanje proračunskih procesov v zvezi z diferenciranimi sredstvi.

                           —

                           Poudaril je, da mora agencija zagotavljati visoko kakovostno in neodvisno svetovanje.

                           —

                           Priporočil je ukrepe za nadaljnji razvoj in spremljanje notranjih pravil glede izjav o interesih za zaposlene pri agenciji in strokovnjake, ki delajo zanjo.

                           —

                           Zahteval je, da Računsko sodišče opravi revizije uspešnosti poslovanja Agencije.

               Upravljanje proračuna in finančno poslovodenje/ javna naročila

                           —

                           Načelo enoletnosti ni bilo dosledno upoštevano: veliko število prenosov je bilo opravljenih predvsem ob koncu leta (31 od 49 prenosov)

                           —

                           Pomanjkljivosti v postopkih javnih naročil: merila izbora niso bila določena; metoda vrednotenja cen ni bila opredeljena, dokler postopek ocenjevanja ni bil v teku; nejasen opis meril kakovosti

                           —

                           Načelo enoletnosti ni bilo dosledno upoštevano: pomanjkljivosti pri načrtovanju in oblikovanju proračuna za načrtovane dejavnosti

                           —

                           Pomanjkljivosti v proračunskem upravljanju: v zvezi s prispevki, ki jih je Komisija dala Hrvaški in Turčiji (predpristopna strategija): treba bi jih bilo obravnavati kot namenske prejemke v proračunu. Kljub temu so bili obravnavani, kot če bi bili del običajne subvencije Skupnosti.

                           —

                           Načelo enoletnosti ni bilo dosledno upoštevano: pomanjkljivosti pri načrtovanju, spremljanju pogodbenih rokov in proračuna agencije →

                                       1.

                                       agencijo je pozval, naj izboljša svoje upravljanje proračuna, da se zmanjša visok znesek prenosov: 23 % leta 2008; 16 % leta 2007; 20 % leta 2006

                                       2.

                                       visok znesek obveznosti je bilo treba razveljaviti (37 % obveznosti za operativne dejavnosti, prenesene iz leta 2007, in 26 % iz leta 2006)

                           —

                           Komisijo je pozval, naj preuči načine, kako zagotoviti celovito izvajanje načela gotovinskega poslovanja na podlagi potreb → visoke denarne rezerve (19 990 492,26 EUR)

                           —

                           Agencijo je pozval, naj okrepi proračunske postopke v zvezi z diferenciranimi proračunskimi sredstvi ter načrtovanjem in spremljanjem večletnega izvajanja.

                           —

                           Agencijo je pozval, naj izboljša svoje proračunsko upravljanje, da bi zmanjšala visoke zneske prenosov, in poudaril, da je Računsko sodišče izpostavilo prenose sredstev v naslednje leto, ta položaj kaže pomanjkljivosti v upravljanju pogodb, spremljanju predložitve poročil in izjav o stroških.

                           —

                           Računsko sodišče je poudarilo, da je bilo treba razveljaviti obveznosti za operativne dejavnosti, prenesene iz prejšnjega leta, agencijo je pozval, naj popravi to situacijo in obvesti Računsko sodišče o sprejetih ukrepih.

                           —

                           Seznanil se je z dejstvom, da je Računsko sodišče poročalo o težavah pri izvajanju delovnega programa za leto 2009, in agencijo pozval, naj sprejme potrebne ukrepe za odpravo teh pomanjkljivosti.

               Človeški viri

               Ni bilo realističnih ciljev zaposlovanja

               Agenciji je uspelo doseči svoje cilje pri zaposlovanju in v kadrovskem načrtu zapolniti 273 delovnih mest od 300. Revizija postopkov zaposlovanja je pokazala, da izbirna komisija pred rokom, objavljenim v razpisu za prosta delovna mesta, na splošno ni sprejela odločitve niti o vrednotenju izbirnih meril niti o minimalnih rezultatih za uvrstitev na naslednjo stopnjo natečaja.

               —

               —

               Notranja revizija

               —

               —

               Izvedenih je bilo 20 od 25 priporočil, ki sta jih oblikovala notranja revizijska služba in odbor za revizijo (80 %)

                           —

                           Izrazil je zaskrbljenost, ker je bilo od 48 priporočil eno obravnavano kot kritično, 27 kot zelo pomembnih, 20 pa kot pomembnih, vendar organu za podelitev razrešnice niso bili predloženi nobeni podatki o vsebini teh priporočil, zato je pozval izvršnega direktorja, naj zagotovi te informacije.

                           —

                           Od agencije je ponovno zahteval, naj sprejme ustrezne ukrepe v primeru navzkrižja interesov, jo pozval, naj sproži preiskavo o morebitnih navzkrižjih interesov svojih vodilnih znanstvenikov ter članov upravnega odbora in svetov, da bi odkrila morebitne pomanjkljivosti pri izjavah o interesih in pravočasno ukrepala.

          ---documentbreak---

               17.10.2012

               SL

               Uradni list Evropske unije

               L 286/368

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2010
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za varnost hrane za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta (3) o ustanovitvi Evropske agencije za varnost hrane, zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0106/2012),

               A.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij;

               B.

               ker je Parlament 10. maja 2011 izvršni direktorici Evropske agencije za varnost hrane podelil razrešnico glede izvrševanja proračuna agencije za proračunsko leto 2009 (5) in v resoluciji, ki spremlja sklep o razrešnici, med drugim:

                           —

                           pozval agencijo, naj okrepi proračunski postopek v zvezi z diferenciranimi proračunskimi sredstvi ter načrtovanje in spremljanje njegovega večletnega izvajanja,

                           —

                           spodbudil agencijo, naj izboljša upravljanje proračuna, da se zmanjšajo visoki prenosi,

                           —

                           pozval agencijo, naj sproži preiskavo o morebitnem navzkrižju interesov vodilnih znanstvenikov ter članov upravnega odbora in svetov, da bi odkrila morebitne pomanjkljivosti pri izjavah o interesih in pravočasno ukrepala;

               C.

               ker je celotni proračun agencije za leto 2010 znašal 74 700 000 EUR, kar pomeni 4,6-odstotno povečanje v primerjavi z letom 2009, ko je znašal 71 400 000 EUR; ker je bil v letu 2010 začetni prispevek Unije k proračunu agencije 69 041 000 EUR, kar pomeni 4,36-odstotno povečanje v primerjavi z začetnim prispevkom v letu 2009 (6);

               D.

               ker se delovna obremenitev še naprej povečuje tako po obsegu kot po zapletenosti, saj je bilo sprejetih več kot 560 znanstvenih izdelkov;

      Upravljanje proračuna in finančno poslovodenje

               1.

               opozarja, da je začetni prispevek Unije agenciji za leto 2010 znašal 69 041 000 EUR; ugotavlja pa, da je bil k temu dodan znesek 3 950 000 EUR, pridobljen s povračilom presežka, kar pomeni, da je celoten prispevek Unije za leto 2010 znašal 72 991 000 EUR;

               2.

               na podlagi navedb iz letnega poročila agencije o dejavnostih ugotavlja, da je bila za leto 2010 stopnja izvrševanja proračuna agencije 98,8 % za prevzete obveznosti in 83,5 % za plačila; ugotavlja, da je bil v naslovu 1 (uslužbenci) in naslovu 2 (infrastruktura) proračun v celoti izvršen, v naslovu 3 (poslovanje) pa je stopnja izvrševanja dosegla 96,5 %;

               3.

               vendar na podlagi omenjenega poročila ugotavlja, da je bila za leto 2010 stopnja izvrševanja proračuna agencije 83,5 % za plačila, kar je 11 % pod ciljem, ki ga je določila agencija; iz pripomb agencije ugotavlja, da je stopnja izvrševanja plačil nižja od pričakovane zlasti iz naslednjih razlogov:

                           —

                           glavni projekti za obdelavo podatkov in operativno podporo IT so bili začeti novembra 2010 in plačila zanje v znesku 4 300 000 EUR so bila sproščena šele leta 2011,

                           —

                           zamude pri sklepanju pogodb v zvezi z znanstvenim sodelovanjem in nižja raven plačil v okviru obstoječega programa štipendij in javnih naročil so povzročile prenizko porabo s tem povezanih diferenciranih sredstev v znesku 1 300 000 EUR,

                           —

                           plačila v znesku 1 100 000 EUR za specifične projekte na področju uprave in komunikacij so bile preložena na leto 2011;

               4.

               na podlagi podatkov agencije ugotavlja, da je bil upravni odbor mesečno obveščen o izvrševanju proračuna, primeri odstopanja od ciljev izvrševanja proračuna po dejavnostih ali v zvezi s programom znanstvenega sodelovanja pa so bili izpostavljeni in korektivni ukrepi sprejeti;

               5.

               vendar poziva agencijo, naj uvede nadaljnje ukrepe, da bi omogočila zadovoljivo izvrševanje proračuna tako v prevzetih obveznostih kakor v plačilih, ter obvesti organ za podelitev razrešnice o doseženem napredku;

               6.

               na podlagi podatkov agencije ugotavlja, da je bil v skladu s časovnim načrtom Komisije računovodski sistem na podlagi nastanka poslovnega dogodka (ABAC) predviden za september 2011 in tudi ustrezno uveden;

               7.

               meni, da je nesprejemljivo, da čeprav ima upravni odbor agencije samo 15 članov, vsaka seja stane v povprečju 92 630 EUR, kar je 6 175 EUR na člana; poudarja, da je to skoraj trikrat toliko, kot stane drugi najdražji upravni odbor decentralizirane agencije; meni, da so stroški sej upravnega odbora pretirani in da jih je treba korenito zmanjšati; poziva agencijo in njen upravni odbor, naj to pomanjkljivost nemudoma odpravi in organ za podelitev razrešnice do 30. junija 2012 obvesti o sprejetih ukrepih;

      Prenosi in postopek upravljanja pogodb

               8.

               na podlagi podatkov agencije ugotavlja, da je bilo treba razveljaviti 6 % (270 000 000 EUR) obveznosti, prenesenih iz leta 2009, za operativne dejavnosti; ugotavlja, da je to napredek v primerjavi s prejšnjim letom, v katerem je bilo 19 % obveznosti za operativne dejavnosti prenesenih iz leta 2008, od česar je bilo iz leta 2007 prenesenih 37 % obveznosti za operativne dejavnosti, iz leta 2006 pa 26 % obveznosti za operativne dejavnosti;

               9.

               znova spodbuja agencijo, naj izboljša upravljanje proračuna, da bi zmanjšala visoke zneske prenosov; zlasti ugotavlja, da takšno stanje kaže na pomanjkljivosti v načinu, kako agencija upravlja pogodbe ter spremlja predložitve poročil in izjav o stroških;

               10.

               poziva agencijo, naj razvije in izvede enoten sistem za spremljanje upravljanja vseh svojih pogodb; ugotavlja zlasti pomanjkanje centralnih in usklajenih zmogljivosti na ravni direktorata, pristojnih za spremljanje pogodb; poudarja, da to vključuje tveganje neučinkovite rabe sredstev in neusklajenega spremljanja pogodb, in zato zahteva od agencije, da centralizira te pristojnosti na ravni vsakega direktorata;

               11.

               poleg tega agencijo poziva, naj izboljša poročanje o izvajanju pogodb, da bi zagotovila učinkovit nadzor in upravljanje svojih operativnih dejavnosti;

      Javna naročila

               12.

               na podlagi poročila o letnih dejavnostih agencije ugotavlja, da je ta leta 2010 zaključila 24 postopkov javnih naročil na področju komuniciranja in upravljanja v znesku 48 800 000 EUR ter sklenila 75 pogodb o javnih naročilih v vrednosti 5 700 000 EUR in 10 sporazumov o donaciji kot del programa znanstvenega sodelovanja v vrednosti 2 100 000 EUR;

               13.

               ugotavlja, da ima agencija od leta 2008 praktičen priročnik za javna naročila, da bi svojim zaposlenim zagotovila praktične smernice za pripravo in izvajanje postopkov javnih naročil ter z njimi povezanih pogodb, in da se ta priročnik redno posodablja; poleg tega ugotavlja, da so bile smernice spremenjene zaradi upoštevanja pravil o javnem naročanju, ki jih je nedavno sprejela Komisija, in upoštevanja spremembe finančne uredbe;

      Človeški viri

               14.

               na podlagi podatkov agencije ugotavlja, da je bilo pred koncem leta 2010 zapolnjenih ali razpisanih 99 % načrtovanih delovnih mest;

               15.

               poziva agencijo, naj obravnava pomanjkljivosti v postopkih zaposlovanja, ki škodijo preglednosti teh postopkov; na podlagi podatkov Računskega sodišča zlasti ugotavlja, da agencija ni spoštovala anonimnosti pisnih testov, število točk za uspešno opravljene preizkuse na različnih stopnjah izbirnega postopka pa je bilo določeno po začetku ocenjevanja;

               16.

               izraža zaskrbljenost, ker je agencija za več kot 12 mesecev odložila „zelo pomembno“ priporočilo službe za notranjo revizijo, v katerem je ta agencijo pozvala, naj opredeli postopek za podaljšanje pogodb in zagotovi preglednost sprejemanja odločitev; zato poziva agencijo, naj organu za razrešnico obrazloži razloge za zamudo in nemudoma obravnava to pomanjkljivost;

      Navzkrižje interesov in primeri „vrtljivih vrat“

               17.

               zlasti ugotavlja, da so se septembra 2010 pojavila poročila, da je predsednica upravnega odbora neposredno povezana z živilsko industrijo in je članica sveta direktorjev Mednarodnega inštituta za znanost o življenju (ILSI) – Evropa;

               18.

               meni, da čeprav je dialog z industrijo o metodologijah ocenjevanja izdelkov legitimen in potreben, ne bi smel ogrožati neodvisnosti organa oziroma integritete postopkov ocenjevanja tveganja; zato agencijo poziva, naj trenutno in nedavno udeležbo članov svojega upravnega odbora, sveta in delovne skupine oziroma zaposlenih v dejavnostih inštituta ILSI, kot so projektne skupine, znanstvenih odbori in predsedstvo konferencam, obravnava kot navzkrižje interesov;

               19.

               poziva Računsko sodišče, naj dokonča in predstavi revizijo navzkrižij interesov v tej agenciji;

               20.

               opominja, da sedanja predsednica upravnega odbora leta 2010 ni razkrila, da je članica odbora Mednarodnega inštituta za vede o življenju (ILSI); ugotavlja, da inštitut ILSI financirajo podjetja iz živilskega, kemijskega in farmacevtskega sektorja;

               21.

               zato meni, da je treba izvesti poglobljeno analizo teh poročil glede na posamezen primer ter morebitna in dejanska navzkrižja interesov, da bi ocenili objektivnost in nepristranskost agencije na vseh ravneh ter njeno delo; poleg tega poziva agencijo, naj natančno preveri izjave o interesih, ki so jih predložili njeni uslužbenci, strokovnjaki in člani upravnega odbora, ter sprejme konkretne ukrepe za preprečitev navzkrižja interesov in obveščanje javnosti; poziva agencijo, naj organ za podelitev razrešnice v podrobnem pisnem poročilu do 30. junija 2012 obvesti o postopku pregledovanja in o sprejetih konkretnih ukrepih;

               22.

               je seznanjen, da je Računsko sodišče ugotovilo, da postopek pregleda izjav članov upravnega odbora o interesih ni dovolj strog in podroben ter da ogroža celovitost in preglednost tega postopka;

               23.

               meni, da ocenjevanje proizvodov ne bi smelo temeljiti izključno na podatkih industrije, temveč bi moralo ustrezno upoštevati neodvisne znanstvene prispevke v recenziranih publikacijah; poudarja, da je v zvezi z vplivom industrije pri razvoju smernic in metodologij ocenjevanja potrebna posebna previdnost, saj te metodologije ne bi smele dajati prednosti špekulativnim raziskavam, ki jih sponzorira industrija, temveč bi jih bilo treba razvijati na odprt, pregleden in uravnotežen način;

               24.

               opozarja agencijo, da je treba pravilom glede izjav o interesih priložiti tudi posledice v primeru neupoštevanja pravil; poleg tega ugotavlja, da bi se morala agencija pri svojem neodvisnem odločanju dodatno osredotočiti na javni interes z upoštevanjem vseh razpoložljivih podatkov in informacij;

               25.

               je seznanjen, da se je marca 2010 nemška nevladna organizacija pritožila evropskemu varuhu človekovih pravic, da agencija ni ustrezno obravnavala navzkrižja interesov v zvezi z zaposlitvijo njenega vodje oddelka za genetsko spremenjene organizme v biotehnološkem podjetju leta 2008, manj kot dva meseca po tem, ko je zadevni uslužbenec zapustil agencijo, brez prehodnega obdobja;

               26.

               poudarja, da je varuh ugotovil, da agencija ni izvedla poglobljene ocene možnosti navzkrižja interesov, in agencijo pozval, naj izboljša način uporabe pravil in postopkov v prihodnjih primerih „vrtljivih vrat“; poleg tega opozarja, da je varuh odkril, da so pogajanja aktivno zaposlenega uslužbenca o prihodnjem delovnem mestu, ki bi se lahko štelo za „vrtljiva vrata“, že sama pomenila navzkrižje interesov, in je priporočil, da bi agencija v skladu s tem morala okrepiti svoja pravila in postopke; poziva agencijo, naj organ za podelitev razrešnice obvesti o sprejetih konkretnih ukrepih, s katerimi bo ustrezno upoštevala ugotovitve varuha, in njihovih rokih;

               27.

               poleg tega poziva agencijo, naj sprejme ustrezne ukrepe v primerih navzkrižja interesov in primerih „vrtljivih vrat“, vključno s primeri v upravnem odboru, ter organ za razrešnico in javnost nemudoma obvesti o sprejetih ukrepih;

               28.

               na podlagi poročila o letnih dejavnostih agencije ugotavlja, da je ta leta 2010 sprejela več pobud na področju preprečevanja in upravljanja navzkrižja interesov:

                           —

                           naročilo neodvisnega poročila, ki ocenjuje, kako je agencija izvajala politiko izjav o interesih iz leta 2007,

                           —

                           naročilo neodvisnega poročila za primerjavo sistema neodvisnosti agencije z najpomembnejšimi nacionalnimi in mednarodnimi organizacijami,

                           —

                           izvedba zunanjega neodvisnega pregleda ocen, ki jih je izvedla o izjavah o interesih;

               29.

               pozdravlja dejstvo, da je agencija sprejela novo opredelitev navzkrižja interesov na podlagi opredelitve OECD, vendar opozarja, da so potrebne nadaljnje izboljšave, da se okrepi politika agencije glede neodvisnosti; zlasti poudarja, da je treba merila, ki opredeljujejo navzkrižje interesov, razjasniti in razširiti ter vključiti sedanje in nedavne dejavnosti;

               30.

               je seznanjen s podatkom agencije, da je leta 2011 pregledala svojo politiko izjav o interesih in da je njen upravni odbor sprejel novo politiko o neodvisnosti in postopkih sprejemanja znanstvenih odločitev;

               31.

               opaža, da je agencija večkrat tarča kritik zaradi domnevnih primerov navzkrižja interesov, v katerih so udeleženi njeni strokovnjaki, zlasti člani svetov za dodatke živilom in hranilne vire, dodane živilom, ter gensko spremenjene organizme; poudarja, da naj bi bilo osem svetov agencije in njen strokovni odbor marca 2012 znova potrjenih in da je sposobnost agencije za izvajanje nove politike pod drobnogledom; zato poziva agencijo, naj organ za podelitev razrešnice do 30. junija 2012 pisno obvesti o ukrepih, ki jih je sprejela za izvajanje nove politike o neodvisnosti in postopkov znanstvenega odločanja, da bi pri ponovnem potrjevanju svojih svetov in strokovnega odbora delovala v skladu z opredelitvijo navzkrižja interesov, ki jo je oblikovala OECD; hkrati jo poziva, naj organ za podelitev razrešnice do 30. junija 2012 obvesti o novi sestavi svetov in strokovnega odbora;

               32.

               je seznanjen z revizijo postopkov agencije v decembru 2010, s katero naj bi zagotovili uresničevanje obveznosti iz členov 16(2), 17 in 19 kadrovskih predpisov za uradnike Evropske unije in pogojev za zaposlovanje drugih uslužbencev Evropske unije, opredeljenih z Uredbo Sveta (EGS, Euratom, ESPJ) št. 259/68 (7); je bil obveščen, da je v letu 2010 agencijo zapustilo 20 zaposlenih, ki so ob odhodu vsi prejeli pismo z opozorilom, kakšne so njihove obveznosti do agencije; poziva agencijo, naj še izboljša svoj način uporabe pravil in postopkov, da bi se izognila pojavu „vrtljivih vrat“, kar je nedavno poudaril evropski varuh človekovih pravic; meni, da vsakršne težave z izvajanjem kadrovskih pravil in izjav o interesih spodkopavajo verodostojnost agencije;

               33.

               ugotavlja, da je Računsko sodišče agencijo obravnavalo v okviru posebnega poročila o ravnanju v primeru navzkrižja interesov v agencijah Unije, in je seznanjen z informacijo Računskega sodišča, da bo to posebno poročilo objavljeno konec junija 2012;

               34.

               na podlagi posebnega poročila je seznanjen, da Komisija preučuje spremembo financiranja agencije ter da je organu za podelitev razrešnice in Svetu predlagala, naj preučita finančno strukturo agencije, ki bi delno temeljila na pristojbinah; ugotavlja, da Komisija izvaja oceno učinka o tej zadevi; kljub vsemu izraža zaskrbljenost, da bi lahko novi finančni načrt, ki ga predlaga Komisija, vplival na neodvisnost agencije;

      Uspešnost

               35.

               iz letnega poročila o dejavnostih agencije ugotavlja, da se je pregled njene uspešnosti, ki ga vodijo zunanji svetovalci, začel leta 2010, ob zagonu programa e3; potrjuje, da je faza zasnove programa zadevala vzpostavitev portfelja, strukture in upravljanja programa v pripravi na strukturno reorganizacijo, ki bi bila izvedena leta 2011; poziva agencijo, naj organ za podelitev razrešnice obvesti o ugotovitvah iz pregleda in ukrepih, ki jih je sprejela in izvedla v zvezi s tem;

               36.

               pozdravlja načrte agencije, da bo izboljšala srednjeročno načrtovanje, da bi v svoje delo tesneje vključila države članice in bolje združevala vire iz vse Evrope; podpira agencijo pri krepitvi sodelovanja z državami članicami na področju ocenjevanja tveganja;

               37.

               opozarja, da mora agencija nuditi visoko kakovostno in neodvisno svetovanje, da bi zagotovila skladnost z varnostnimi standardi Unije ter znanstveno odličnost in neodvisnost v vseh zadevah, ki posredno ali neposredno vplivajo na varnost živil in krme ter zaščito rastlin; zlasti zaradi preglednosti priporoča ukrepe za nadaljnje spodbujanje in spremljanje spoštovanja notranjih pravil o izjavah o interesih za uslužbence agencije in strokovnjake, ki delajo zanjo;

               38.

               meni, da so glavne naloge agencije nudenje neodvisnega znanstvenega svetovanja o vseh zadevah, ki imajo neposreden ali posreden vpliv na varnost hrane, izvajanje ocen tveganja, da institucijam Unije, državam članicam in oblikovalcem politik zagotovijo tehtno znanstveno podlago za pripravo zakonodajnih ali regulativnih političnih ukrepov, ter zbiranje in analiza znanstvenih podatkov;

      Notranja revizija

               39.

               ugotavlja, da je treba šest „zelo pomembnih“ priporočil službe za notranjo revizijo še vedno izvesti in da so bila tri od teh priporočil že odložena za več kot 12 mesecev; ugotavlja predvsem, da se te zamude nanašajo na: upravljanje varnosti podatkov, postopek obnavljanja pogodb in preglednost sprejemanja odločitev ter politiko evidentiranja in arhiviranja podatkov; zato agencijo poziva, naj te pomanjkljivosti hitro odpravi in organa za podelitev razrešnice obvesti o doseženih rezultatih;

               40.

               opozarja na priporočila iz prejšnjih poročil o razrešnici, navedena v Prilogi k tej resoluciji;

               41.

               sporoča, da so druge ugotovitve horizontalne narave, ki spremljajo sklep o razrešnici, zbrane v resoluciji z dne 10. maja 2012 (8) o uspešnosti, finančnem poslovodenju in nadzoru agencij.

      (1)  UL C 366, 15.12.2011, str. 106.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.

      (5)  UL L 250, 27.9.2011, str. 162.

      (6)  UL L 64, 12.3.2010, str. 991.

      (7)  UL L 56, 4.3.1968, str. 1.

      (8)  Sprejeta besedila, P7_TA(2012)0164 (glej stran 388 tega Uradnega lista).


title: 2006/842/ES: Sklep Evropskega parlamenta z dne 27. aprila 2006 o razrešnici glede izvrševanja proračuna Evropske agencije za pomorsko varnost za proračunsko leto 2004

text:
               6.12.2006

               SL

               Uradni list Evropske unije

               L 340/123

      SKLEP EVROPSKEGA PARLAMENTA

   z dne 27. aprila 2006
   o razrešnici glede izvrševanja proračuna Evropske agencije za pomorsko varnost za proračunsko leto 2004
   (2006/842/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za pomorsko varnost za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2004, skupaj z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 1406/2002 Evropskega Parlamenta in Sveta z dne 27. junija 2002 o ustanovitvi Evropske agencije za pomorsko varnost (4) in zlasti člena 19 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A6-0103/2006),

               1.

               Podeli razrešnico izvršnemu direktorju Evropske agencije za pomorsko varnost glede izvrševanja proračuna Agencije za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 9.

      (2)  UL C 332, 28.12.2005, str. 30.

      (3)  UL L 248, 16.9.2002, str. 1.

      (4)  UL L 208, 5.8.2002, str. 1. Uredba, kakor je bila nazadnje spremenjena z Uredbo (ES) št. 724/2004 (UL L 129, 29.4.2004, str. 1).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: 2006/403/ES: Sklep Sveta z dne  25. aprila 2006  o stališču, ki se sprejme v imenu Skupnosti glede predloga za spremembo Dodatka A k Evropski konvenciji za zaščito vretenčarjev, ki se uporabljajo za poskusne in druge znanstvene namene

text:
               9.6.2006

               SL

               Uradni list Evropske unije

               L 156/12

      SKLEP SVETA

   z dne 25. aprila 2006
   o stališču, ki se sprejme v imenu Skupnosti glede predloga za spremembo Dodatka A k Evropski konvenciji za zaščito vretenčarjev, ki se uporabljajo za poskusne in druge znanstvene namene
   (2006/403/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 175(1) v povezavi z drugim pododstavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Skupnost je pogodbenica Evropske konvencije za zaščito vretenčarjev, ki se uporabljajo v poskusne in druge znanstvene namene (v nadaljnjem besedilu „Konvencija“) (1).

               (2)

               Dodatek A h Konvenciji vsebuje smernice za namestitev in nego živali.

               (3)

               Z Direktivo Sveta 86/609/EGS z dne 24. novembra 1986 o približevanju zakonov in drugih predpisov držav članic o varstvu živali, ki se uporabljajo za poskusne in druge znanstvene namene (2), se izvaja Konvencija, vključno z njenim Dodatkom A, v okviru zakonodaje Skupnosti, razen nekaterih vidikov v zvezi z živalmi, ki se uporabljajo v izobraževanju in usposabljanju.

               (4)

               Skupnost je pogodbenica Protokola o spremembi Konvencije (3), ki uvaja poenostavljen postopek za spreminjanje dodatkov Konvencije.

               (5)

               V skladu s členom 31 Konvencije – kakor je bila spremenjena s Protokolom o spremembi – začne veljati vsaka sprememba Dodatka A dvanajst mesecev po tem, ko jo na multilateralnem posvetu sprejme dvotretjinska večina pogodbenic, razen v primeru, če ena tretjina pogodbenic poda ugovor.

               (6)

               Kadar položaj Skupnosti ni izrecno določen, se razume, da, drugače kakor v primeru drugih sporazumov s področja okolja, glasujejo tako Skupnost kot njene države članice. Kolikor se Dodatek A nanaša tudi na zadeve iz pristojnosti držav članic, morajo Komisija in države članice pogodbenice Konvencije med četrtim multilateralnim posvetom tesno sodelovati zaradi zagotavljanja enotnosti pri mednarodnem predstavljanju Skupnosti.

               (7)

               Dogovor glede revidiranega besedila Dodatka A je bil dosežen v okviru Delovne skupine za pripravo četrtega multilateralnega posveta pogodbenic.

               (8)

               Zato je treba odobriti revidiran Dodatek A –

         SKLENIL:
   Edini člen
   Na četrtem multilateralnem posvetu pogodbenic Evropske konvencije za zaščito vretenčarjev, ki se uporabljajo za poskusne in druge znanstvene namene, Komisija v imenu Skupnosti podpre sprejetje revidiranega Dodatka A h Konvenciji, ki vsebuje smernice za namestitev in nego živali.

      V Luksembourgu, 25. aprila 2006

            Za Svet

            Predsednik

         J. PRÖLL

      (1)  Sklep Sveta 1999/575/ES z dne 23. marca 1998 o sklenitvi, s strani Skupnosti, Evropske konvencije za zaščito vretenčarjev, ki se uporabljajo v poskusne in druge znanstvene namene (UL L 222, 24.8.1999, str. 29).

      (2)  UL L 358, 18.12.1986, str. 1. Direktiva, kakor je bila spremenjena z Direktivo 2003/65/ES Evropskega parlamenta in Sveta (UL L 230, 16.9.2003, str. 32).

      (3)  Sklep Sveta 2003/584/ES z dne 22. julija 2003 o sklenitvi Protokola o spremembi Evropske konvencije za zaščito vretenčarjev, ki se uporabljajo v poskusne in druge znanstvene namene (UL L 198, 6.8.2003, str. 10).


title: Sklep Sveta (SZVP) 2017/666 z dne 6. aprila 2017 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               7.4.2017

               SL

               Uradni list Evropske unije

               L 94/42

         SKLEP SVETA (SZVP) 2017/666
   z dne 6. aprila 2017
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849 (1) o omejevalnih ukrepih proti Demokratični ljudski republiki Koreji (v nadaljnjem besedilu: DLRK), s katerim so bile med drugim uveljavljene resolucije Varnostnega sveta Združenih narodov 1718 (2006), 1874 (2009), 2087 (2013), 2094 (2013) in 2270 (2016).

               (2)

               Varnostni svet ZN je 30. novembra 2016 sprejel Resolucijo 2321 (2016), v kateri je izrazil globoko zaskrbljenost zaradi jedrskega poskusa, ki ga je DLRK izvedla 9. septembra 2016 in pomeni kršitev zadevnih resolucij Varnostnega sveta ZN, ponovno obsodil dejstvo, da DLRK še naprej izvaja jedrske dejavnosti in dejavnosti, povezane z balističnimi izstrelki, izjavil, da te pomenijo hudo kršitev zadevnih resolucij Varnostnega sveta ZN, ter ugotovil, da te dejavnosti še vedno nedvomno ogrožajo mednarodni mir in varnost v regiji, pa tudi zunaj nje.

               (3)

               Svet je 12. decembra 2016 sprejel sklepe, v katerih je odločno obsodil jedrske poskuse in številne izstrelitve balističnih raket, ki jih je v letu 2016 izvedla DLRK, ter izjavil, da te dejavnosti resno ogrožajo mednarodni mir in varnost ter spodkopavajo svetovno ureditev neširjenja orožja in razoroževanja, ki jo Unija že desetletja odločno podpira.

               (4)

               Glede na dejanja DLRK, ki pomenijo resno grožnjo mednarodnemu miru in varnosti v regiji, pa tudi zunaj nje, je Svet sklenil uvesti dodatne omejevalne ukrepe.

               (5)

               Svet je sklenil razširiti prepoved naložb v in z DLRK v nove sektorje, in sicer industrijo konvencionalnega orožja, metalurgijo ter kovinskopredelovalni in letalski sektor.

               (6)

               Svet se je dogovoril za prepoved opravljanja nekaterih storitev za osebe in subjekte v DLRK. Ta prepoved velja za računalniške in sorodne storitve, storitve, povezane z rudarstvom, storitve, povezane s proizvodnjo v kemični, rudarski in rafinerijski industriji, ter drugimi področji, za katera so prepovedane naložbe iz Unije.

               (7)

               Svet ponovno poziva DLRK, naj znova vzpostavi verodostojen in konstruktiven dialog z mednarodno skupnostjo, zlasti v okviru šeststranskih pogovorov, preneha s provokacijami ter popolnoma, preverljivo in nepovratno opusti vse jedrsko orožje in obstoječe jedrske programe.

               (8)

               Za izvajanje določenih ukrepov iz tega sklepa je potrebno nadaljnje ukrepanje Unije.

               (9)

               Sklep (SZVP) 2016/849 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep (SZVP) 2016/849 se spremeni:

               (1)

               v členu 11(2) se točka (a) nadomesti z naslednjim:

                           „(a)

                           pridobivanje ali povečevanje lastniških deležev v kakršnih koli subjektih v DLRK ali subjektih iz DLRK ali subjektih v lasti DLRK zunaj DLRK, ki sodelujejo v dejavnostih ali programih DLRK, povezanih z jedrskim orožjem, balističnimi izstrelki ali drugim orožjem za množično uničevanje, industriji konvencionalnega orožja ali v dejavnostih v sektorjih rudarske, rafinerijske in kemične industrije, metalurgiji, kovinskopredelovalnem in letalskem sektorju, vključno z nakupom teh subjektov v celoti in nakupom delnic ali drugih lastniških vrednostnih papirjev;“;

               (2)

               v členu 11(2) se točka (d) nadomesti z naslednjim:

                           „(d)

                           zagotavljanje naložbenih storitev, ki so neposredno ali posredno povezane z dejavnostmi iz točk (a) do (c).“;

               (3)

               vstavi se naslednje poglavje:
               „POGLAVJE Va

                  OMEJITVE, KI VELJAJO ZA ZAGOTAVLJANJE STORITEV

               Člen 22a
               1.   Državljanom držav članic ali z ozemlja držav članic je prepovedano za DLRK zagotavljati storitve, povezane z rudarstvom, in storitve, povezane s proizvodnjo v kemični, rudarski in rafinerijski industriji, ne glede na to, ali storitve izvirajo z ozemlja držav članic ali ne.
               2.   Z odstopanjem od odstavka 1 lahko pristojni organi zadevnih držav članic odobrijo zagotavljanje storitev, povezanih z rudarstvom, in storitev, povezanih s proizvodnjo v kemični, rudarski in rafinerijski industriji, v kolikor so takšne storitve namenjene uporabi izključno v razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije.
               3.   Unija sprejme potrebne ukrepe za določitev zadevnih storitev, ki jih je treba zajeti z odstavkoma 1 in 2.
               Člen 22b
               Prepoved iz člena 22a do 9. julija 2017 ne posega v izvrševanje pogodb, sklenjenih pred 8. aprilom 2017, ali povezanih pogodb, potrebnih za izvršitev takšnih pogodb.
               Člen 22c
               1.   Državljanom držav članic ali z ozemlja držav članic je prepovedano za DLRK zagotavljati računalniške in sorodne storitve, ne glede na to, ali storitve izvirajo z ozemlja držav članic ali ne.
               2.   Odstavek 1 se ne uporablja za računalniške in sorodne storitve, ki se zagotavljajo izključno za uporabo na diplomatskem ali konzularnem predstavništvu ali v mednarodni organizaciji, ki ima imuniteto v skladu z mednarodnim pravom.
               3.   Odstavek 1 se ne uporablja za računalniške in sorodne storitve, ki jih izključno v razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije, zagotavljajo javni organi ali pravne osebe, subjekti ali organi, ki prejemajo javna finančna sredstva iz Unije ali držav članic.
               4.   Države članice lahko v primerih, ki niso zajeti v odstavku 3, in z odstopanjem od odstavka 1 odobrijo zagotavljanje računalniških in sorodnih storitev, ki se zagotavljajo izključno v razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije.
               5.   Unija sprejme potrebne ukrepe za določitev zadevnih storitev, ki jih je treba zajeti z odstavkom 1.
               Člen 22d
               Prepoved iz člena 22c do 9. julija 2017 ne posega v izvrševanje pogodb, sklenjenih pred 8. aprilom 2017, ali povezanih pogodb, potrebnih za izvršitev takšnih pogodb.“.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. aprila 2017

            Za Svet

            Predsednik

         L. GRECH

      (1)  Sklep Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (UL L 141, 28.5.2016, str. 79).


title: Sklep Sveta (SZVP) 2015/1838 z dne 12. oktobra 2015 o spremembi Sklepa 2013/391/SZVP za podporo pri praktičnem izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev

text:
               13.10.2015

               SL

               Uradni list Evropske unije

               L 266/96

         SKLEP SVETA (SZVP) 2015/1838
   z dne 12. oktobra 2015
   o spremembi Sklepa 2013/391/SZVP za podporo pri praktičnem izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28(1) in člena 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2013 sprejel Sklep 2013/391/SZVP (1).

               (2)

               V Sklepu 2013/391/SZVP je določeno, da se projekti, ki so v njem navedeni (v nadaljnjem besedilu: projekti) izvajajo v obdobju 24 mesecev po sklenitvi sporazuma o financiranju med Komisijo in Sekretariatom ZN (Urad za razoroževanje).

               (3)

               Izvajalska agencija, to je Urad Združenih narodov za razorožitev (UNODA), je 4. junija 2015 Unijo zaprosila, naj dovoli podaljšanje obdobja izvajanja do 25. aprila 2016, da bi se lahko projekti nadaljevali po datumu prvotnega prenehanja veljavnosti.

               (4)

               UNEDA je v svoji prošnji z dne 4. junija 2015 navedla, da bi se projekti lahko izvedli brez posledic za sredstva.

               (5)

               Sklep 2013/391/SZVP bi bilo zato treba podaljšati, da se omogoči popolna izvedba projektov –

         SPREJEL NASLEDNJI SKLEP:
   Člen 1
   Sklep 2013/391/SZVP se spremeni:

               1.

               v členu 5 se odstavek 2 nadomesti z naslednjim:
               „2.   Ta sklep preneha veljati 25. aprila 2016.“;

               2.

               v Prilogi se točka 6 nadomesti z naslednjim:
               „6.   TRAJANJE
               Ta sklep bo prenehal veljati 25. aprila 2016.“

         Člen 2
   Ta sklep začne veljati na dan sprejetja.

      V Luxembourgu, 12. oktobra 2015

            Za Svet

            Predsednica

         F. MOGHERINI

      (1)  Sklep Sveta 2013/391/SZVP z dne 22. julija 2013 za podporo pri praktičnem izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev (UL L 198, 23.7.2013, str. 40).


title: Sklep Evropskega parlamenta (EU) 2016/1489 z dne 28. aprila 2016 o razrešnici glede izvrševanja proračuna Urada Organa evropskih regulatorjev za elektronske komunikacije za proračunsko leto 2014

text:
               14.9.2016

               SL

               Uradni list Evropske unije

               L 246/173

         SKLEP EVROPSKEGA PARLAMENTA (EU) 2016/1489
   z dne 28. aprila 2016
   o razrešnici glede izvrševanja proračuna Urada Organa evropskih regulatorjev za elektronske komunikacije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Urada Organa evropskih regulatorjev za elektronske komunikacije za proračunsko leto 2014,

               —

               ob upoštevanju poročila Računskega sodišča o zaključnem računu Urada Organa evropskih regulatorjev za elektronske komunikacije za proračunsko leto 2014 z odgovorom Urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice upravljalnemu odboru urada Organa evropskih regulatorjev za elektronske komunikacije glede izvrševanja proračuna za proračunsko leto 2014 (05584/2016 – C8-0090/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada (4), zlasti člena 13,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0093/2016),

               1.

               podeli razrešnico upravljalnemu odboru urada Organa evropskih regulatorjev za elektronske komunikacije glede izvrševanja proračuna organa za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravljalnemu odboru Urada Organa evropskih regulatorjev za elektronske komunikacije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 27.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 337, 18.12.2009, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2008/917/ES: Sklep Sveta z dne 1. decembra 2008 o imenovanju danskega člana in danskega nadomestnega člana Odbora regij

text:
               9.12.2008

               SL

               Uradni list Evropske unije

               L 330/18

      SKLEP SVETA

   z dne 1. decembra 2008
   o imenovanju danskega člana in danskega nadomestnega člana Odbora regij
   (2008/917/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga danske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Eno mesto člana Odbora regij se je sprostilo zaradi odstopa Boja ANDERSENA. Eno mesto nadomestnega člana pa se je sprostilo po imenovanju Jensa Arneja HEDEGAARDA JENSENA za člana Odbora regij –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujeta:

               (a)

               za člana:
               Jens Arne HEDEGAARD JENSEN, Viceborgmester, Brønderslev Kommune (sprememba mandata),

               (b)

               za nadomestnega člana:
               Bo ANDERSEN, Borgmester, Faaborg-Midtfyn Kommune (sprememba mandata).

         Člen 2
   Ta sklep začne učinkovati na dan sprejetja.

      V Bruslju, 1. decembra 2008

            Za Svet

            Predsednik

         H. NOVELLI

      (1)  UL L 56, 25.2.2006, str. 75.


title: Sklep Evropske centralne banke (EU) 2017/1360 z dne 18. maja 2017 o spremembi Sklepa ECB/2014/40 o izvajanju tretjega programa nakupa kritih obveznic (ECB/2017/14)

text:
                  21.7.2017

                  SL

                  Uradni list Evropske unije

                  L 190/22

            SKLEP EVROPSKE CENTRALNE BANKE (EU) 2017/1360
      z dne 18. maja 2017
      o spremembi Sklepa ECB/2014/40 o izvajanju tretjega programa nakupa kritih obveznic (ECB/2017/14)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
      ob upoštevanju Statuta Evropskega sistema centralnih bank in Evropske centralne banke ter zlasti drugega pododstavka člena 12.1 v povezavi s prvo alineo člena 3.1 in členom 18.1 Statuta,
      ob upoštevanju naslednjega:

                  (1)

                  S Sklepom ECB/2014/40 (1) se je vzpostavil tretji program nakupa kritih obveznic. Tretji program nakupa kritih obveznic je poleg programa nakupa listinjenih vrednostnih papirjev, programa nakupa vrednostnih papirjev javnega sektorja na sekundarnih trgih in programa nakupa vrednostnih papirjev podjetniškega sektorja del razširjenega programa nakupa vrednostnih papirjev. Cilj programa nakupa vrednostnih papirjev je dodatno okrepiti transmisijo denarne politike, olajšati kreditiranje gospodarstva v euroobmočju, omiliti posojilne pogoje za gospodinjstva in podjetja ter prispevati k vrnitvi stopnje inflacije na raven, ki je v srednjeročnem obdobju pod 2 %, vendar blizu te vrednosti, kar je skladno s poglavitnim ciljem Evropske centralne banke (ECB), da ohranja stabilnost cen.

                  (2)

                  Enotna denarna politika, tudi kadar se izvaja prek programa nakupa vrednostnih papirjev, zahteva opredelitev orodij, instrumentov in postopkov, ki jih uporablja Eurosistem, da bi se ta politika izvajala na enoten način v vseh državah članicah, katerih valuta je euro.

                  (3)

                  Svet ECB je 22. marca 2017 odločil, da podrobneje določi pravila, ki veljajo za izdajatelje kritih obveznic, ki so subjekti za prenehanje, da zagotovi njihovo dosledno obravnavo v okviru denarne politike Eurosistema prek programa nakupa vrednostnih papirjev.

                  (4)

                  Zato je treba Sklep ECB/2014/40 ustrezno spremeniti –

            SPREJEL NASLEDNJI SKLEP:
      Člen 1
      Sprememba
      V členu 2 Sklepa ECB/2014/40 se doda naslednja točka 8:

                     „8.

                     Izdajatelj kritih obveznic ni subjekt v javni ali zasebni lasti: (a) katerega glavni namen je, da se postopno prodajo njegova sredstva in da preneha poslovati, ali (b) ki je subjekt za upravljanje ali prodajo sredstev, ustanovljen za podporo prestrukturiranja in/ali reševanja v finančnem sektorju, vključno z nosilci upravljanja sredstev, ki so nastali zaradi ukrepa reševanja v obliki uporabe instrumenta izločitve sredstev v skladu s členom 26 Uredbe (EU) št. 806/2014 Evropskega parlamenta in Sveta (*1) ali nacionalno zakonodajo, s katero se izvaja člen 42 Direktive 2014/59/EU Evropskega parlamenta in Sveta (*2).

      Člen 2
      Začetek veljavnosti
      Ta sklep začne veljati 21. julija 2017.

         V Frankfurtu na Majni, 18. maja 2017

               Za Svet ECB

               Predsednik ECB

            Mario DRAGHI

         (1)  Sklep ECB/2014/40 z dne 15. oktobra 2014 o izvajanju tretjega programa nakupa kritih obveznic (UL L 335, 22.11.2014, str. 22).